Pēters de Hemmers-Gudme
Pēters de Hemmers-Gudme (dāņu: Peter de Hemmer Gudme, 1897. gada 28. septembris — 1944. gada 30. novembris) bija dāņu žurnālists un virsnieks, Dāņu brīvprātīgo korpusa sastāvā piedalījās Igaunijas un Latvijas brīvības cīņās. Ivera de Hemmera-Gudmes brālis. Apbalvots ar Igaunijas Brīvības krustu un Lāčplēša Kara ordeni. Otrajā pasaules kara laikā, Dānijai atrodoties vācu okupācijas varā, darbojās dāņu pagrīdē. 1944. gada rudenī tika apcietināts un cietumā izdarīja pašnāvību.